User:Rrhitt/sandbox

chuar विद्रोह
(१७९८-९९ ) १७९८-९९ ई० में बाँकुड़ा जिले के दक्षिण-पश्चिम और मेदिनीपुर जिले के उत्तरपश्चिम हिस्से में एक बड़ा विद्रोह हुआ। यह साधारणत: 'चोआड़ विद्रोह के नाम से मशहूर है। बंगला के शब्द-कोष के अनुसार चोआड़ शब्द का अर्थ है "दुर्वत और नीच जाति"। बंगला में गाली के रूप में इस शब्द का प्रयोग चला आता है। लगता है कि इस शब्द के अर्थ के पीछे सामन्त-जमीन्दारों का वर्ग विद्वेष उसी तरह काम करता रहा है जैसे हिन्दी के चमार शब्द के पीछे। दरअसल ये उक्त अंचल के आदिवासी थे। यह जंगल प्रधान अंचल था और अंगरेजों के पहले 'जंगलमहाल' कहलाता था। चोआड़ जंगल साफ कर खेती करते, पशु-पक्षियों का शिकार करते और जंगल में पैदा होनेवाली वस्तुओं को बेच कर गुजारा करते थे। उनमें से अधिकांश स्थानीय जमीन्दारों के यहाँ पाइक यानी सिपाही का काम करते थे। वेतन के बदले उन्हें जमीन दी जाती थी जो 'पाइकान जमीं' कहलाती थी। तीर-धनुष, भाला, बरछा, फरसा आदि उनके हथियार थे। किसी-किसी के पास बन्दूकें भी होती थीं। अंगरेज शासकों ने कब्जा जमाते ही चोआड़ों की पुर्तनी जमीन छीन-छीन कर नये जमीन्दारों के हाथ बेचना और इन जमीन्दारों के साथ मिल कर नयी 'प्रजा' बसाना शुरू किया। साथ ही पाइकों को हटा कर बाहर से ला लाकर पुलिस को उनकी जगह नियुक्त किया। अनुमान लगाया जाता है कि इससे लगभग पच्चीस हजार पाइक जमीन, घर-द्वार, जीविका का साधन-सब कुछ खोकर दर-दर ठोकर खाने लगे। इन सिपाहियों और किसानों की सम्मिलित शक्ति ने विद्रोह की वह आग लगा दी जिसे बुझाना अंगरेज शासकों के लिए बड़ा कठिन हो गया था। अंगरेज शासकों ने कितने ही पुराने जमीन्दारों के हाथ से जमीन छीन ली थी इसलिए कि वे बेशुमार बढ़ाये गये राजस्व को चुकाने में असमर्थ थे। ऐसे पुराने जमीन्दारों में से भी कुछ इस विद्रोह में शामिल हुए। रायपुर परगने के दुर्जन सिंह ऐसे ही जमीन्दार थे। उनके नेतृत्व में चोआड़ विद्रोहियोंने मेदिनीपुर जिले में अंगरेज शासन अचल कर दिया था। ब्रिटिश शासकों को खुद स्वीकार करना पड़ा है कि इस विद्रोह का मूल कारण चोआड़ किसानों और पाइकों से जमीन और जीविका का छीना जाना था। मेदिनीपुर के तत्कालीन कलक्टरने रेवेन्यू बोर्ड के पास २५ मई १७९८ को लिखा : "प्राचीन काल से जो अपने दखल की जमीन का भोग करते आ रह थे, उन्होंने देखा कि बिना अपराध और बिना कारण जमीन भोगने का उनका अधिकार जानसुन करछीन लिया गया, इस बहाने कि सरकारी पुलिस के वर्ष और गुजर के लिए यह जरूरी है, और उन्हें सारी सम्पति से वंचित कर दिया गया अथवा उस जमीन पर इतना ज्यादा राजस्व लगाया गया जिसे देने की क्षमता उनमें नहीं। उन्होंने यह भी देखा कि आवेदन-निवेदन से कोई फायदा नहीं हुआ। ऐसी हालत में पहला मौका मिलते ही उन्होंने अस्त्र धारण कर अपने से छीनी गयी जगह-जमीन वापस पाने की चेष्टा की। इसमें आश्चर्य या क्रोध करने का कोई कारण नहीं हो सकता।" आगे चलकर मेदिनीपुर के प्रधान सेटेलमेन्ट अफसर जे० सी० प्राइस ने 'चोआड़ विद्रोह (चुआर रेवेलियन) नामक पुस्तक में लिखा : "बहुतों के मतानुसार, जैसे दूसरे सारे आदिवासी प्रायः जंगल और पहाड़ से निकल कर चारों तरफ लूट-मार तथा अराजकता पैदा करते हैं, चोआड़ विद्रोह भी उसी तरह की एक घटना है। लेकिन मेरा व्याल है, और ऐसा विश्वास करने के काफी कारण हैं, कि मेदिनीपुर की रानी की जमीन्दारी के पाइकों की जागीर-जमीन दखल करने के लिए कई साल पहले जो आदेश जारी किया गया और जो बाद में आंशिक रूप से कार्यरूप में परिणत किया गया था, उसी के कारण जमीन्दारों और पाइकों में बड़ा असंतोष दीख पड़ा था। उसीसे विक्षुब्ध पाइकों के एक हिस्से को चोआड़ विद्रोह में शामिल होने की अन्तिम प्रेरणा मिली थी। पाइकों को जीवन रक्षा के लिए इसे छोड़ कर दूसरा कोई उपाय खोजे नहीं मिला।" (पृ० १) मेदिनीपुर जिले के रायपुर परगने में विद्रोह पहले आरम्भ हुआ। इस परगने के जमीन्दार दुर्जन सिंह ने निश्चित समय के अन्दर अंगरेज शासकों को राजस्व न दिया, तो उनकी जमीन्दारी छीन कर दूसरे आदमी के हाथ ज्यादा कीमत पर बेच दी गयी। दुर्जन सिंह ने बदला लेने के लिए विद्रोही पाइकों और चोआड़ों से मदद मांगी। विद्रोहियों ने नये जमीन्दार को भगा दिया और रायपुर पर अधिकार कर लिया। अंगरेज शासकों ने कुछ दिन पहले रायपुर परगने की जिन जमीनों को पाइकों से छीन कर नये जमीन्दार के हाथ बेचा था, उन सब जगहों में विद्रोहियों ने नव-नियुक्त तहसीलदारों को हुक्म दिया कि भूखे पाइकों के लिए काफी चावल-दाल भेजो। साफ कह दिया गया कि अगर तहसीलदारों ने यह हुक्म न माना तो दूसरे उपाय से उन्हें रसद पहुंचाने के लिए बाध्य किया जायगा। यह हुक्म पाते ही तहसीलदार रायपुर छोड़ कर भाग गये। मार्च १७९८ में दुर्जन सिंह के नेतृत्व में डेढ़ हजार विद्रोहियों ने रायपुर परगने के तीस गाँवों पर अधिकार किया। नये जमीन्दारों ने जिन नये लोगों को लाकर बसाया था, उन्हें मार भगाया गया, बहुत से मौत के घाट उतारे गये। पाइकों और वोआड़ों ने उन जमीनों पर कब्जा कर लिया। जमीन्दारों के कर्मचारी और थाने के दारोगा मेदिनीपुर भाग गये। जल्दी ही अंगरेज शासकों ने रायपुर परगने में सेना भेजी। विद्रोहियों ने उसका मुकाबिला किया, पर आखिर में हारकर वहाँ से हट गये। मई १७९८ में फिर दुर्जन सिंह के नेतृत्व में पाँच सौ विद्रोहियों ने रायपुर पर धावा बोला। जमीन्दार के नायब की कचहरी लूट कर जला दी। गुनारी थान की कचहरी में स्थित सरकारी सेना के केन्द्र पर हमला किया। दोनों पक्षों में सारी रात भयंकर युद्ध होता रहा। दूसरे दिन दोपहर के जरा पहले विद्रोहियों को हार मान कर हट जाना पड़ा। इसके प्राय: डेढ़ महीने बाद फिर विद्रोहियों की बड़ी सेना ने रायपुर परगने पर हमला किया। इस बार सरकारी सेना को हराकर उन्होंने इस परगने के प्रधान बाजार और कचहरी को पूरी तरह नष्ट कर दिया। कुछ समय तक व सारे परगने पर अधिकार जमाये रहे। इसी बीच मिट्टी का एक दुर्ग बना कर उन्होंने अपनी शक्ति मजबूत की। जून में विद्रोहियों की एक सेना न रामगढ़ परगने के अंगरेजपरस्त जमीन्दार और उसके कर्मचारियों की जायदाद लूटी। जुलाई में गोवर्द्धन दिक्पति नामक चोआड़ नेता के नेतृत्व में प्राय: चार सौ विद्रोहियों ने हुगली जिले के चन्द्रकोना परगने पर हमला किया। कलकला मे भेजी गयी एक सेना से हारकर विद्रोही वहाँ से पीछे हटे । सितम्बर में नयाबासान और बड़जित नामक परगनों पर विद्रोहियों के हमले हुए। इन दोनों परगनों के धनियों का धन-धान्य उन्होंने लूट लिया। इसके बाद मेदिनीपुर के प्राय: सभी परगनों पर विद्रोहियों ने हमले किये और उन्हें लूटा। इस वक्त की हालत का वर्णन करते हुए जे० सी० प्राइस ने चोआड़ विद्रोह में लिखा : "संक्षेप में कहा जा सकता है कि साल के अन्त में सारे जिले का कोई अंचल नहीं बचा जहाँ विद्रोहियों का हमला न हुआ हो। इससे अधिकारियों की मानसिक हालत कैसी हो गयी थी, यह इसी से समझा जा सकता है कि रात में मेदिनीपुर शहर के रास्तों में पहरा देने के लिए सारे साल एक सेना नियुक्त रही।" मेदिनीपुर परगने की हालत सबसे बदतर यी। यह परगना विद्रोहियों का प्रधान केन्द्र बन गया। कम से कम १२४ गाँव उन्होंने लूट कर जला दिये। ये बड़े-बड़े और और नामी गाँव थे । इसके बाद मेदिनीपुर से सिर्फ चौदह मील पर स्थित शालबनी पर आक्रमण आरंभ कर चन्द दिनों के अन्दर विद्रोहियों ने उसे तहस-नहस कर दिया। उन्होंने शालबनी शहर में स्थित तहसीलदार की कचहरी, सरकारी आफिस, सेना के बैरक-सब नष्ट कर दिये । सिपाही-वरकन्दाज सभी भाग बड़े हुए। देखते-देखते सारा शहर खाली हो गया। विद्रोहियों ने जमीन्दारी से सम्बन्धित सारे कागज-पत्र नष्ट कर दिये। जंगलमहाल से राजस्व की वसूली बन्द हो गयी। चोआड़ों ने ऐलान कर दिया था कि जो भी राजस्व वसूल करने आयेगा, वह जिन्दा वापस न जायगा। मारे डर के कोई राजस्व वसूल करने जाने को तैयार न होता था। मेदिनीपुर के जिला कलक्टर ने रेवेन्यू बोर्ड को चेतावनी दी कि अगर चोआड़ विद्रोह को दमन करने का उपाय न किया गया तो आगामी वर्ष सारे जंगलमहाल में कोई खेती-बारी न होगी। १७९९ में विद्रोह की उग्रता और भी बढ़ी। सरकारी अफसर और कर्मचारी, जमीन्दार और तहसीलदार सब के सब भाग कर मेदिनीपुर में जमा हुए थे। कंपनी की सेना और जिले के विभिन्न अंचलों से देशी सेना लाकर शासकों ने मेदिनीपुर की रक्षा की, लेकिन उसके आसपास के गाँवों को विद्रोही रोज लूटा करते। कलक्टर की नींद हराम हो गयी थी। उसने रेवेन्यू बोर्ड के पास ७ मार्च १७९९ को भेजे गये पत्र में लिखा: 'सारे जिले के अधिवासी भागकर मेदिनीपुर में जमा हो रहे हैं। वे अपनी प्राणरक्षा के लिए आधीर हो गये हैं।. . . हजारों लोग शहर में बन्द पड़े हैं। वे शहर के बाहर नहीं जा सकते। सारे मुफ्स्सल अंचल के साथ शहर का सम्बन्ध विछिन्न हो गया है।" १९-२० मार्च को मेदिनीपुर शहर पर दो हजार विद्रोहियों के आक्रमण की अफवाह सुनकर सब की हालत पतली हो गयी। कलक्टर ने सरकारी खजाने से सारा रुपया-पैसा और कीमती कागजात सेना के शस्त्रागार में भेज दिये। प्राय: इसी समय गोवर्द्धन दिक्पति नामक चोआड़ सरदार के नेतृत्व में दो हजार विद्रोहियों ने मेदिनीपुर जिले के सबसे बड़े गाँव आनन्दपुर को लूट लिया और जला कर खाक कर दिया। कहा जाता है कि यह गाँव मेदिनीपुर शहर से भी बड़ा था। सिपाहियों की एक टुकड़ी विद्रोहियों को रोकने गयी, लेकिन मारी गयी। धनी व्यापारियों के इस बड़े गाँव के नष्ट होने से शासक और आतंकित हो गये। विद्रोहियों के अनुशासन और चरित्र का प्रमाण 'चोआड़ विद्रोह' नामक पुस्तक में उसके रचयिता जे० सी० प्राइस के निम्नलिखित शब्दों से पाया जाता है: "विद्रोहियों के आनन्दपुर ग्राम दखल करने के कुछ घण्टों बाद ही उन के सरदार मोहनलाल घोड़े पर चढ़कर इस गाँव आये। उन्होंने आते ही लूटपाट बन्द करने का आदेश दिया। साथ ही साथ सब जगह लूटपाट बन्द हो गयी। इससे नेता के प्रति विद्रोहियों का अनुगत्य संदेहातीत रूप से प्रमाणित होता है। तब मोहनलाल ने अपना झंडा गाँव के बीच उड़ाने का आदेश दिया। उसी स्थान पर सब ग्रामवासियों को सपरिवार उपस्थित होन के हुक्म की डुग्गी पिटवायी। मोहनलाल ने यह भी सूचित कर दिया कि अगर ग्रामवासी उनका हुक्म मान कर चलेंगे, तो उन पर कोई अत्याचार नहीं होगा। लेकिन अगर ऐसा न किया गया, तो बाकी प्रामवासियों को तलवार के घाट उतार दिया जायगा और गाँव को जली कर खाक कर दिया जायगा। अवश्य ही सब उनका आदेश मान कर चले और मौहनलाल ने अपना वादा अक्षर-अक्षर पूरा किया। इसके बाद वे इस नवविजित ग्राम राज्य पर निर्विवाद अधिकार जमाये रह।” (पृ० ७) - साधारण किसान और जमीन्दार भी इस विद्रोह में शामिल हुए थे, इसके प्रमाण शासकों के पत्रों से ही मिलते हैं। मेदिनीपुर के कलक्टर ने रेवेन्यू बोर्ड के नाम २९ मार्च १७९९ के पत्र में लिखा :"इसी समय प्रजा भी विद्रोह में शामिल हुई थी और चोआड़ तथा प्रजा दोनों ने मिल कर मेदिनीपुर परगने को लूटने और ध्वंस करने में कुछ भी उठा न रखा। सारा मेदिनीपुर परगना जनहीन और ध्वंस स्तूप बन गया है। ... संक्षेप में कहा जा सकता है कि जंगल अंचल के प्राय: सभी जमीन्दार भी चोआड़ों के साथ मिल गये हैं।" विद्रोहियों के आक्रमण में वृद्धि से शासकों को सन्देह हुआ कि जंगल-अंचल के पुराने जमीन्दार भी इसमें शामिल हैं। इसलिए उन्होंने इस अंचल की प्रधान जमीन्दार रानी शिरोमणि और कुछ अन्य जमीन्दारों को गिरफ्तार कर लिया। रानी की जमीन्दारी के कर्णगढ़ और आवासगढ़ नामक दो दुर्गों पर अधिकार कर लिया। लेकिन कर्णगढ़ दुर्ग पर सरकारी सेना के अधिकार करते ही विद्रोहियों की विशाल सेना ने उसे आ घेरा। खाद्य और जल के अभाव से सरकारी सेना दुर्ग खाली कर भाग खड़ी हुई। कलक्टर ने विद्रोही नेताओं और उनके सहयोगियों की गिरफ्तारीके परवाने निकाले। पाइकों और चीआड़ों को आत्म-समर्पण का हुक्म दिया। वादा किया कि विद्रोहियों के अभियोगों पर विचार कर आवश्यक कार्रवाई की जायगी, लेकिन कोई परिणाम न নিন্ধলা । जून १७९९ में मेदिनीपुर के चोआड़ और पाइक विद्रोहियों के साथ पड़ोस के उड़ीसा के मराठा अधिकृत अंचल के पाइक भी शामिल हो गये। इससे विद्रोहियों की शक्ति बढ़ गयी। इसके बाद रामगढ़, शतपति, शालबनी आदि परगनों में विद्रोहियों और सरकारी सेना के बीच कई मुठभेड़ें हुई। शासकों ने क्रमशः समझा कि केवल फौज के बल से यह विद्रोह न दबाया जा सकेगा। अन्त में उन्होंने फैसला किया कि पाइकों को उनकी जमीनें वापस कर दी जायगी और जंगल अंचल में शान्ति बनाये रखन की जिम्मेदारी यहाँ के जमीन्दारों की होगी। राजस्व बाकी पड़ जाने से जमीन्दारों की जमीन्दारी नीलाम न की जायगी। इस तरह पाइकों, जमीन्दारों और चोआड़ सरदारों को कुछ सुविधा देकर शासक यह विद्रोह शान्त कर सके।

चोआड़ विद्रोह (१७९८-९९ ) १७९८-९९ ई० में बाँकुड़ा जिले के दक्षिण-पश्चिम और मेदिनीपुर जिले के उत्तरपश्चिम हिस्से में एक बड़ा विद्रोह हुआ। यह साधारणत: 'चोआड़ विद्रोह के नाम से मशहूर है। बंगला के शब्द-कोष के अनुसार चोआड़ शब्द का अर्थ है "दुर्वत और नीच जाति"। बंगला में गाली के रूप में इस शब्द का प्रयोग चला आता है। लगता है कि इस शब्द के अर्थ के पीछे सामन्त-जमीन्दारों का वर्ग विद्वेष उसी तरह काम करता रहा है जैसे हिन्दी के चमार शब्द के पीछे। दरअसल ये उक्त अंचल के आदिवासी थे। यह जंगल प्रधान अंचल था और अंगरेजों के पहले 'जंगलमहाल' कहलाता था। चोआड़ जंगल साफ कर खेती करते, पशु-पक्षियों का शिकार करते और जंगल में पैदा होनेवाली वस्तुओं को बेच कर गुजारा करते थे। उनमें से अधिकांश स्थानीय जमीन्दारों के यहाँ पाइक यानी सिपाही का काम करते थे। वेतन के बदले उन्हें जमीन दी जाती थी जो 'पाइकान जमीं' कहलाती थी। तीर-धनुष, भाला, बरछा, फरसा आदि उनके हथियार थे। किसी-किसी के पास बन्दूकें भी होती थीं। अंगरेज शासकों ने कब्जा जमाते ही चोआड़ों की पुर्तनी जमीन छीन-छीन कर नये जमीन्दारों के हाथ बेचना और इन जमीन्दारों के साथ मिल कर नयी 'प्रजा' बसाना शुरू किया। साथ ही पाइकों को हटा कर बाहर से ला लाकर पुलिस को उनकी जगह नियुक्त किया। अनुमान लगाया जाता है कि इससे लगभग पच्चीस हजार पाइक जमीन, घर-द्वार, जीविका का साधन-सब कुछ खोकर दर-दर ठोकर खाने लगे। इन सिपाहियों और किसानों की सम्मिलित शक्ति ने विद्रोह की वह आग लगा दी जिसे बुझाना अंगरेज शासकों के लिए बड़ा कठिन हो गया था। अंगरेज शासकों ने कितने ही पुराने जमीन्दारों के हाथ से जमीन छीन ली थी इसलिए कि वे बेशुमार बढ़ाये गये राजस्व को चुकाने में असमर्थ थे। ऐसे पुराने जमीन्दारों में से भी कुछ इस विद्रोह में शामिल हुए। रायपुर परगने के दुर्जन सिंह ऐसे ही जमीन्दार थे। उनके नेतृत्व में चोआड़ विद्रोहियोंने मेदिनीपुर जिले में अंगरेज शासन अचल कर दिया था। ब्रिटिश शासकों को खुद स्वीकार करना पड़ा है कि इस विद्रोह का मूल कारण चोआड़ किसानों और पाइकों से जमीन और जीविका का छीना जाना था। मेदिनीपुर के तत्कालीन कलक्टरने रेवेन्यू बोर्ड के पास २५ मई १७९८ को लिखा : "प्राचीन काल से जो अपने दखल की जमीन का भोग करते आ रह थे, उन्होंने देखा कि बिना अपराध और बिना कारण जमीन भोगने का उनका अधिकार जानसुन करछीन लिया गया, इस बहाने कि सरकारी पुलिस के वर्ष और गुजर के लिए यह जरूरी है, और उन्हें सारी सम्पति से वंचित कर दिया गया अथवा उस जमीन पर इतना ज्यादा राजस्व लगाया गया जिसे देने की क्षमता उनमें नहीं। उन्होंने यह भी देखा कि आवेदन-निवेदन से कोई फायदा नहीं हुआ। ऐसी हालत में पहला मौका मिलते ही उन्होंने अस्त्र धारण कर अपने से छीनी गयी जगह-जमीन वापस पाने की चेष्टा की। इसमें आश्चर्य या क्रोध करने का कोई कारण नहीं हो सकता।" आगे चलकर मेदिनीपुर के प्रधान सेटेलमेन्ट अफसर जे० सी० प्राइस ने 'चोआड़ विद्रोह (चुआर रेवेलियन) नामक पुस्तक में लिखा : "बहुतों के मतानुसार, जैसे दूसरे सारे आदिवासी प्रायः जंगल और पहाड़ से निकल कर चारों तरफ लूट-मार तथा अराजकता पैदा करते हैं, चोआड़ विद्रोह भी उसी तरह की एक घटना है। लेकिन मेरा व्याल है, और ऐसा विश्वास करने के काफी कारण हैं, कि मेदिनीपुर की रानी की जमीन्दारी के पाइकों की जागीर-जमीन दखल करने के लिए कई साल पहले जो आदेश जारी किया गया और जो बाद में आंशिक रूप से कार्यरूप में परिणत किया गया था, उसी के कारण जमीन्दारों और पाइकों में बड़ा असंतोष दीख पड़ा था। उसीसे विक्षुब्ध पाइकों के एक हिस्से को चोआड़ विद्रोह में शामिल होने की अन्तिम प्रेरणा मिली थी। पाइकों को जीवन रक्षा के लिए इसे छोड़ कर दूसरा कोई उपाय खोजे नहीं मिला।" (पृ० १) मेदिनीपुर जिले के रायपुर परगने में विद्रोह पहले आरम्भ हुआ। इस परगने के जमीन्दार दुर्जन सिंह ने निश्चित समय के अन्दर अंगरेज शासकों को राजस्व न दिया, तो उनकी जमीन्दारी छीन कर दूसरे आदमी के हाथ ज्यादा कीमत पर बेच दी गयी। दुर्जन सिंह ने बदला लेने के लिए विद्रोही पाइकों और चोआड़ों से मदद मांगी। विद्रोहियों ने नये जमीन्दार को भगा दिया और रायपुर पर अधिकार कर लिया। अंगरेज शासकों ने कुछ दिन पहले रायपुर परगने की जिन जमीनों को पाइकों से छीन कर नये जमीन्दार के हाथ बेचा था, उन सब जगहों में विद्रोहियों ने नव-नियुक्त तहसीलदारों को हुक्म दिया कि भूखे पाइकों के लिए काफी चावल-दाल भेजो। साफ कह दिया गया कि अगर तहसीलदारों ने यह हुक्म न माना तो दूसरे उपाय से उन्हें रसद पहुंचाने के लिए बाध्य किया जायगा। यह हुक्म पाते ही तहसीलदार रायपुर छोड़ कर भाग गये। मार्च १७९८ में दुर्जन सिंह के नेतृत्व में डेढ़ हजार विद्रोहियों ने रायपुर परगने के तीस गाँवों पर अधिकार किया। नये जमीन्दारों ने जिन नये लोगों को लाकर बसाया था, उन्हें मार भगाया गया, बहुत से मौत के घाट उतारे गये। पाइकों और वोआड़ों ने उन जमीनों पर कब्जा कर लिया। जमीन्दारों के कर्मचारी और थाने के दारोगा मेदिनीपुर भाग गये। जल्दी ही अंगरेज शासकों ने रायपुर परगने में सेना भेजी। विद्रोहियों ने उसका मुकाबिला किया, पर आखिर में हारकर वहाँ से हट गये। मई १७९८ में फिर दुर्जन सिंह के नेतृत्व में पाँच सौ विद्रोहियों ने रायपुर पर धावा बोला। जमीन्दार के नायब की कचहरी लूट कर जला दी। गुनारी थान की कचहरी में स्थित सरकारी सेना के केन्द्र पर हमला किया। दोनों पक्षों में सारी रात भयंकर युद्ध होता रहा। दूसरे दिन दोपहर के जरा पहले विद्रोहियों को हार मान कर हट जाना पड़ा। इसके प्राय: डेढ़ महीने बाद फिर विद्रोहियों की बड़ी सेना ने रायपुर परगने पर हमला किया। इस बार सरकारी सेना को हराकर उन्होंने इस परगने के प्रधान बाजार और कचहरी को पूरी तरह नष्ट कर दिया। कुछ समय तक व सारे परगने पर अधिकार जमाये रहे। इसी बीच मिट्टी का एक दुर्ग बना कर उन्होंने अपनी शक्ति मजबूत की। जून में विद्रोहियों की एक सेना न रामगढ़ परगने के अंगरेजपरस्त जमीन्दार और उसके कर्मचारियों की जायदाद लूटी। जुलाई में गोवर्द्धन दिक्पति नामक चोआड़ नेता के नेतृत्व में प्राय: चार सौ विद्रोहियों ने हुगली जिले के चन्द्रकोना परगने पर हमला किया। कलकला मे भेजी गयी एक सेना से हारकर विद्रोही वहाँ से पीछे हटे । सितम्बर में नयाबासान और बड़जित नामक परगनों पर विद्रोहियों के हमले हुए। इन दोनों परगनों के धनियों का धन-धान्य उन्होंने लूट लिया। इसके बाद मेदिनीपुर के प्राय: सभी परगनों पर विद्रोहियों ने हमले किये और उन्हें लूटा। इस वक्त की हालत का वर्णन करते हुए जे० सी० प्राइस ने चोआड़ विद्रोह में लिखा : "संक्षेप में कहा जा सकता है कि साल के अन्त में सारे जिले का कोई अंचल नहीं बचा जहाँ विद्रोहियों का हमला न हुआ हो। इससे अधिकारियों की मानसिक हालत कैसी हो गयी थी, यह इसी से समझा जा सकता है कि रात में मेदिनीपुर शहर के रास्तों में पहरा देने के लिए सारे साल एक सेना नियुक्त रही।" मेदिनीपुर परगने की हालत सबसे बदतर यी। यह परगना विद्रोहियों का प्रधान केन्द्र बन गया। कम से कम १२४ गाँव उन्होंने लूट कर जला दिये। ये बड़े-बड़े और और नामी गाँव थे । इसके बाद मेदिनीपुर से सिर्फ चौदह मील पर स्थित शालबनी पर आक्रमण आरंभ कर चन्द दिनों के अन्दर विद्रोहियों ने उसे तहस-नहस कर दिया। उन्होंने शालबनी शहर में स्थित तहसीलदार की कचहरी, सरकारी आफिस, सेना के बैरक-सब नष्ट कर दिये । सिपाही-वरकन्दाज सभी भाग बड़े हुए। देखते-देखते सारा शहर खाली हो गया। विद्रोहियों ने जमीन्दारी से सम्बन्धित सारे कागज-पत्र नष्ट कर दिये। जंगलमहाल से राजस्व की वसूली बन्द हो गयी। चोआड़ों ने ऐलान कर दिया था कि जो भी राजस्व वसूल करने आयेगा, वह जिन्दा वापस न जायगा। मारे डर के कोई राजस्व वसूल करने जाने को तैयार न होता था। मेदिनीपुर के जिला कलक्टर ने रेवेन्यू बोर्ड को चेतावनी दी कि अगर चोआड़ विद्रोह को दमन करने का उपाय न किया गया तो आगामी वर्ष सारे जंगलमहाल में कोई खेती-बारी न होगी। १७९९ में विद्रोह की उग्रता और भी बढ़ी। सरकारी अफसर और कर्मचारी, जमीन्दार और तहसीलदार सब के सब भाग कर मेदिनीपुर में जमा हुए थे। कंपनी की सेना और जिले के विभिन्न अंचलों से देशी सेना लाकर शासकों ने मेदिनीपुर की रक्षा की, लेकिन उसके आसपास के गाँवों को विद्रोही रोज लूटा करते। कलक्टर की नींद हराम हो गयी थी। उसने रेवेन्यू बोर्ड के पास ७ मार्च १७९९ को भेजे गये पत्र में लिखा: 'सारे जिले के अधिवासी भागकर मेदिनीपुर में जमा हो रहे हैं। वे अपनी प्राणरक्षा के लिए आधीर हो गये हैं।. . . हजारों लोग शहर में बन्द पड़े हैं। वे शहर के बाहर नहीं जा सकते। सारे मुफ्स्सल अंचल के साथ शहर का सम्बन्ध विछिन्न हो गया है।" १९-२० मार्च को मेदिनीपुर शहर पर दो हजार विद्रोहियों के आक्रमण की अफवाह सुनकर सब की हालत पतली हो गयी। कलक्टर ने सरकारी खजाने से सारा रुपया-पैसा और कीमती कागजात सेना के शस्त्रागार में भेज दिये। प्राय: इसी समय गोवर्द्धन दिक्पति नामक चोआड़ सरदार के नेतृत्व में दो हजार विद्रोहियों ने मेदिनीपुर जिले के सबसे बड़े गाँव आनन्दपुर को लूट लिया और जला कर खाक कर दिया। कहा जाता है कि यह गाँव मेदिनीपुर शहर से भी बड़ा था। सिपाहियों की एक टुकड़ी विद्रोहियों को रोकने गयी, लेकिन मारी गयी। धनी व्यापारियों के इस बड़े गाँव के नष्ट होने से शासक और आतंकित हो गये। विद्रोहियों के अनुशासन और चरित्र का प्रमाण 'चोआड़ विद्रोह' नामक पुस्तक में उसके रचयिता जे० सी० प्राइस के निम्नलिखित शब्दों से पाया जाता है: "विद्रोहियों के आनन्दपुर ग्राम दखल करने के कुछ घण्टों बाद ही उन के सरदार मोहनलाल घोड़े पर चढ़कर इस गाँव आये। उन्होंने आते ही लूटपाट बन्द करने का आदेश दिया। साथ ही साथ सब जगह लूटपाट बन्द हो गयी। इससे नेता के प्रति विद्रोहियों का अनुगत्य संदेहातीत रूप से प्रमाणित होता है। तब मोहनलाल ने अपना झंडा गाँव के बीच उड़ाने का आदेश दिया। उसी स्थान पर सब ग्रामवासियों को सपरिवार उपस्थित होन के हुक्म की डुग्गी पिटवायी। मोहनलाल ने यह भी सूचित कर दिया कि अगर ग्रामवासी उनका हुक्म मान कर चलेंगे, तो उन पर कोई अत्याचार नहीं होगा। लेकिन अगर ऐसा न किया गया, तो बाकी प्रामवासियों को तलवार के घाट उतार दिया जायगा और गाँव को जली कर खाक कर दिया जायगा। अवश्य ही सब उनका आदेश मान कर चले और मौहनलाल ने अपना वादा अक्षर-अक्षर पूरा किया। इसके बाद वे इस नवविजित ग्राम राज्य पर निर्विवाद अधिकार जमाये रह।” (पृ० ७) - साधारण किसान और जमीन्दार भी इस विद्रोह में शामिल हुए थे, इसके प्रमाण शासकों के पत्रों से ही मिलते हैं। मेदिनीपुर के कलक्टर ने रेवेन्यू बोर्ड के नाम २९ मार्च १७९९ के पत्र में लिखा :"इसी समय प्रजा भी विद्रोह में शामिल हुई थी और चोआड़ तथा प्रजा दोनों ने मिल कर मेदिनीपुर परगने को लूटने और ध्वंस करने में कुछ भी उठा न रखा। सारा मेदिनीपुर परगना जनहीन और ध्वंस स्तूप बन गया है। ... संक्षेप में कहा जा सकता है कि जंगल अंचल के प्राय: सभी जमीन्दार भी चोआड़ों के साथ मिल गये हैं।" विद्रोहियों के आक्रमण में वृद्धि से शासकों को सन्देह हुआ कि जंगल-अंचल के पुराने जमीन्दार भी इसमें शामिल हैं। इसलिए उन्होंने इस अंचल की प्रधान जमीन्दार रानी शिरोमणि और कुछ अन्य जमीन्दारों को गिरफ्तार कर लिया। रानी की जमीन्दारी के कर्णगढ़ और आवासगढ़ नामक दो दुर्गों पर अधिकार कर लिया। लेकिन कर्णगढ़ दुर्ग पर सरकारी सेना के अधिकार करते ही विद्रोहियों की विशाल सेना ने उसे आ घेरा। खाद्य और जल के अभाव से सरकारी सेना दुर्ग खाली कर भाग खड़ी हुई। कलक्टर ने विद्रोही नेताओं और उनके सहयोगियों की गिरफ्तारीके परवाने निकाले। पाइकों और चीआड़ों को आत्म-समर्पण का हुक्म दिया। वादा किया कि विद्रोहियों के अभियोगों पर विचार कर आवश्यक कार्रवाई की जायगी, लेकिन कोई परिणाम न নিন্ধলা । जून १७९९ में मेदिनीपुर के चोआड़ और पाइक विद्रोहियों के साथ पड़ोस के उड़ीसा के मराठा अधिकृत अंचल के पाइक भी शामिल हो गये। इससे विद्रोहियों की शक्ति बढ़ गयी। इसके बाद रामगढ़, शतपति, शालबनी आदि परगनों में विद्रोहियों और सरकारी सेना के बीच कई मुठभेड़ें हुई। शासकों ने क्रमशः समझा कि केवल फौज के बल से यह विद्रोह न दबाया जा सकेगा। अन्त में उन्होंने फैसला किया कि पाइकों को उनकी जमीनें वापस कर दी जायगी और जंगल अंचल में शान्ति बनाये रखन की जिम्मेदारी यहाँ के जमीन्दारों की होगी। राजस्व बाकी पड़ जाने से जमीन्दारों की जमीन्दारी नीलाम न की जायगी। इस तरह पाइकों, जमीन्दारों और चोआड़ सरदारों को कुछ सुविधा देकर शासक यह विद्रोह शान्त कर सके।